Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 1 Pv 124/11/1105	Bratislava V, 16.1.2013
EEČ : 2-12-30-2013

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa 9.6.2011, spisová značka 1 Pv 124/11/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX v čase asi o 07,00 hod. v XXXXX od objektu XXXXX na XXXXX ulici viedol osobné motorové vozidlo zn. HONDA CIVIC, ev. č. XXXXX kde na križovatke ulíc XXXXX - XXXXX XXXXX XXXXX odbočoval v smere doprava na XXXXX ulicu a pritom nedal prednosť chodkyni XXXXX XXXXX ktorá prechádzala cez vozovku na riadne vyznačenom prechode pre chodcov z pohľadu vodiča XXXXX z ľavej do pravej strany následkom čoho prišlo k stretu osobného motorového vozidla s chodkyňou, čím porušil ustanovenie § 4 ods. 1 písm. f) zákona č. 8/2009 Z. z. o cestnej premávke. 
Chodkyňa XXXXX utrpela zranenia a to pomliaždenie pravej nohy v oblasti priehlavkových kostí, ktoré podľa znaleckého posudku z odboru zdravotníctvo a farmácia, odvetvia chirurgia a traumatológia sú hodnotené ako ľahké.
Uznesením prokurátora Okresnej prokuratúry XXXXX V zo dňa 9.6.2011, spisová značka 1 Pv 124/11/1105, bola určená obvinenému skúšobná doba v trvaní 18 mesiacov.
Odôvodnenie:
Poverený príslušník PZ Krajského riaditeľstva PZ v Bratislave, Odboru dopravných nehôd uznesením zo dňa 07.05.2011 pod č. XXXXX v zmysle § 206 ods. 1 Tr. por. vzniesol obvinenie XXXXX pre prečin ublíženia na zdraví podľa § 158 Trestného zákona v znení neskorších noviel skutkovom základe uvedenom v predmetnom uznesení o vznesení obvinenia.	

	Uznesením prokurátora Okresnej prokuratúry pre Bratislavu V sp. zn. 1 Pv 124/11 dňa XXXXX bolo trestné stíhanie vedené proti obv. XXXXX pre prečin ublíženia na zdraví podľa § 158 ods. 1 Tr. zák. v znení neskorších noviel v zmysle § 216 ods. 1 Tr. por. podmienečne zastavené a v zmysle § 216 ods. 2 Tr. por. bola obvinenej určená skúšobná doba v trvaní osemnásť mesiacov. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Uznesenie o podmienečnom zastavení trestného stíhania nadobudlo právoplatnosť  dňa 24.06.2011, teda skúšobná doba podmienečného zastavenia trestného stíhania trvala od XXXXX do XXXXX

	Obvinený XXXXX v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, viedol riadny život, nebol prejednávaná pre priestupok a nebol ani súdne trestaný a keďže obvinený splnil všetky predpoklady uvedené v ustanovení § 217 ods. 1 Tr. poriadku, rozhodol som tak, ako je uvedené vo výrokovej časti tohto  uznesenia.

Vzhľadom k vyššie uvedenému konštatujem, že obvinený v priebehu skúšobnej doby, ktorá mu bola stanovená, viedol riadny  život a keďže obvinený splnil  všetky predpoklady uvedené v ustanovení § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Emil Poprac
prokurátor